CELEX: 32018D1252
Language: et
Date: 2018-09-18 00:00:00
Title: Nõukogu otsus (EL) 2018/1252, 18. september 2018, Euroopa Liidu ja Hiina Rahvavabariigi vahelist vaidlust DS492 (Euroopa Liit – meetmed, mis mõjutavad teatavate kodulinnulihatoodete suhtes kohaldatavaid tariifseid soodustusi) käsitleva kirjavahetuse vormis lepingu liidu nimel allkirjastamise kohta

20.9.2018   
               
               
                  ET
               
               
                  Euroopa Liidu Teataja
               
               
                  L 237/2
               
            
         NÕUKOGU OTSUS (EL) 2018/1252,
         18. september 2018,
         Euroopa Liidu ja Hiina Rahvavabariigi vahelist vaidlust DS492 (Euroopa Liit – meetmed, mis mõjutavad teatavate kodulinnulihatoodete suhtes kohaldatavaid tariifseid soodustusi) käsitleva kirjavahetuse vormis lepingu liidu nimel allkirjastamise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes selle artikli 218 lõikega 5,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Nõukogu andis 12. märtsil 2018 komisjonile loa alustada läbirääkimisi Hiinaga vastastikuse kokkuleppe teel saavutatud lahenduse leidmiseks WTO vaidluste lahendamise menetluses DS492 (Euroopa Liit – meetmed, mis mõjutavad teatavate kodulinnulihatoodete suhtes kohaldatavaid tariifseid soodustusi).
                  
               
                     (2)
                  
                  
                     Läbirääkimised viidi lõpule ning Euroopa Liidu ja Hiina vaheline kirjavahetuse vormis leping (edaspidi „leping“) parafeeriti 18. juunil 2018.
                  
               
                     (3)
                  
                  
                     Leping tuleks liidu nimel allkirjastada, tingimusel et see hiljem sõlmitakse,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Liidu ja Hiina Rahvavabariigi vahelise vaidlust DS492 (Euroopa Liit – meetmed, mis mõjutavad teatavate kodulinnulihatoodete suhtes kohaldatavaid tariifseid soodustusi) käsitleva kirjavahetuse vormis lepingu liidu nimel allkirjastamiseks antakse luba, tingimusel et nimetatud leping sõlmitakse (1).
         
         
            Artikkel 2
            Nõukogu eesistujal on õigus määrata isik(ud), kes on volitatud lepingule liidu nimel alla kirjutama.
         
         
            Artikkel 3
            Käesolev otsus jõustub selle vastuvõtmise päeval.
         
         
            Brüssel, 18. september 2018
            
               
                  Nõukogu nimel
               
               
                  eesistuja
               
               G. BLÜMEL
            
         
         
            (1)  Lepingu tekst avaldatakse koos selle sõlmimise otsusega.